Mihkel Soovik

Mihkel Soovik (28. jaanuar 1916 Alam-Linda, Gruusia – 15. detsember 1995 Allen, Indiana, Ameerika Ühendriigid)https://familysearch.org/search/collection/results?count=20&query=%2Bgivenname%3Amihkel%20%2Bsurname%3Asoovik&collection_id=1202535 oli Eesti teoloog ja vaimulik.

Ta lõpetas Pärnu Poeglaste Gümnaasiumi ja 1935 Sõjakooli aspirantide klassi kursuse jalaväe alal, 1936 ülendatud lipnikuks. Õppis aastatel 1936–1940 Tartu Ülikooli usuteaduskonnas, mille lõpetas (ajutine tunnistus 30. augustil 1940). 1939. aastal valmis auhinnatöö süstemaatilises teoloogias. Oli prooviaastal Tori koguduses. Ordineeriti 23. augustil 1942 luterliku kiriku õpetajaks Konrad Veem Eesti Vaba Rahvakirik Dokumentatsioon ja leksikon EVR Stockholm 1988.

Soovik oli aastatel 1942–1944 Sindi koguduse õpetaja, töötas m.h Sindi Linna Algkooli õpetajana. Põgenes abikaasa ja tütrega Nõukogude okupatsiooni eest Läände. 1950 võeti ta Ameerika Ühendriikides kollokviumi alusel Missouri Sinodi kirikuõpetajaks, teenimispaigaks Seabrook, New Jersey. Sooviku eestvõtmisel said 1949.-1950. alguse eestikeelsed jumalateenistused Philadelphias. http://www.vabaeestisona.com/beta/index.php?option=com_content&view=article&id=52:ves-nr-02&catid=22:2007&Itemid=24 Alates 1964 pidas kord kuus eestlastele teenistusi ka Detroitis. 

Soovik sai 1959. aastal süstemaatilises teoloogias doktorikraadi ning oli Concordia Senior College'i (Fort Wayne, Indiana) ja Concordia College'i (Ann Arbor, Michigan) professor. Õppejõutööst jäi vanaduspuhkusele 1984, jätkates koguduste hooldamist aastani 1993. 

 Teoseid 
 Sören Kierkegaardi kirikuarvustuse dogmaatilisi aluseid [auhinnatöö] (Tartu: [s.n.], 1939)
 Primacy of Knowledge in the Ethical Teaching of the Platonic Socrates as Compared with the Gospels [s.n.], 1959

 Viited 

Kategooria:Sindi koguduse vaimulikud
Kategooria:Eesti teoloogid
Kategooria:6. Üksiku Jalaväepataljoni koosseis
Kategooria:7. Jalaväerügemendi koosseis
Kategooria:Tartu Ülikooli usuteaduskonna vilistlased
Kategooria:Üliõpilasselts Liivika liikmed
Kategooria:Eestlased Ameerika Ühendriikides
Kategooria:Sündinud 1916
Kategooria:Surnud 1995